Universitato de Centra Lankaŝiro

La Universitato de Centra Lankaŝiro (angle University of Central Lancashire, mallongigita UCLan) estas universitato en Anglio. La ĉefkampuso estas en Preston en Lankaŝiro, kaj ekzistas branĉoj en Carlisle kaj Penrith. En Preston estas proksimume 35,000 studentoj, kio faras ĉi tiun unu el la plej grandaj universitatoj en Britio . Kampoficoj situas en Burnley (norde de Manĉestro), ĉe Westlakes Science and Technology Park proksime de Whitehaven en Kumbrio kaj en Larnaka en Kipro. Historio Ĝi havas siajn radikojn en The Institution For The Diffusion Of Useful Knowledge , fondita en 1828. Poste konata kiel Harris Art College, tiam Preston Polytechnic, tiam Lancashire Polytechnic, en 1992 ĝi ricevis universitatan statuson fare de la Privata Konsilio de Britio. La universitato estas la 19-a plej granda en Britio laŭ studentaj nombroj. Organizo La universitato havas la jenajn lernejojn: Administrado Arto, Dezajno kaj Modo Centro por Plejboneco en Lernado kaj Instruado Sansciencoj Fizikaj Sciencoj kaj Komputado Krimmedicinaj kaj aplikataj sciencoj Sportoj kaj Bonfarto Rangigoj La Universitato de Centra Lankaŝiro estis vicigita 91-a el 126 UK-universitatoj en la 2016 listo de la Complete University Guide kaj 85-a el 119 UK-universitatoj en la 2016 listo de The Guardian. En la QS World University Rankings por 2014 la universitato viciĝis 701 el la universitatoj de la mondo. Referencoj Eksteraj ligiloj Retejo de la Universitato de Centra Lankaŝiro Retejo de la UCLan Studenta Unio